Central-linjen betjenes av "1992 stock"-tog, disse brukes også på Waterloo & City-linjen, men med kortere tog. På Central-linjen har hvert tog åtte vogner, hver med en lengde på 16,25 meter. Et tog har 272 sitteplasser i form av benker langs veggene i togets lengderetning, og en totalkapasitet på 890 når de beregnede 620 ståplassene medregnes. Som på de andre dyptgående linjene har togene en smal og lav sylinderformet profil slik at de passer inn i de trange tunnelene.